CELEX: 62010TN0569
Language: lt
Date: 2010-12-13 00:00:00
Title: Byla T-569/10: 2010 m. gruodžio 13 d. pareikštas ieškinys byloje Bimbo prieš VRDT — Panrico (BIMBO DOUGHNUTS)

12.2.2011   
            
            
               LT
            
            
               Europos Sąjungos oficialusis leidinys
            
            
               C 46/15
            
         2010 m. gruodžio 13 d. pareikštas ieškinys byloje Bimbo prieš VRDT — Panrico (BIMBO DOUGHNUTS)
   
   (Byla T-569/10)
   2011/C 46/29
   Kalba, kuria surašytas ieškinys: anglų
   
      Šalys
   
   
      Ieškovė: Bimbo, SA (Barselona, Ispanija), atstovaujama advokato J. Carbonell Callicó
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Panrico, SL (Barselona, Ispanija)
   
      Ieškovės reikalavimai
   
   
               —
            
            
               Pakeisti 2010 m. spalio 7 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos (byla R 838/2009-4) sprendimą ir patenkinti Bendrijos prekių ženklo paraišką Nr. 509684;
            
         
               —
            
            
               nepatenkinus šio reikalavimo, panaikinti 2010 m. spalio 7 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 838/2009-4 ir
            
         
               —
            
            
               priteisti iš atsakovės ir iš kitos procedūros Apeliacinėje taryboje šalies bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: žodinis prekių ženklas BIMBO DOUGHNUTS 30 klasės prekėms — Bendrijos prekių ženklo paraiška Nr. 5096847
   
      Prekių ženklo ar žymens, kuriuo grindžiamas protestas, savininkas: kita procedūros Apeliacinėje taryboje šalis
   
      Prekių ženklas ar žymuo, kuriuo grindžiamas protestas: Ispanijos žodinio prekių ženklo DONUT 30 klasės prekėms registracijos paraiška Nr. 399563; Ispanijos vaizdinio prekių ženklo „donuts“ 30 klasės prekėms registracijos paraiška Nr. 643273; Ispanijos žodinio prekių ženklo DOGHNUTS 30 klasės prekėms registracijos paraiška Nr. 1288926; Ispanijos vaizdinio prekių ženklo „donuts“ 30 klasės prekėms registracijos paraiška Nr. 2518530; Portugalijos žodinio prekių ženklo DONUTS 30 klasės prekėms registracijos paraiška Nr. 316988; Tarptautinio žodinio prekių ženklo DONUT 30 klasės prekėms registracijos paraiška Nr. 355753; Tarptautinio vaizdinio prekių ženklo „donuts“ 30 klasės prekėms registracijos paraiška Nr. 814272
   
      Protestų skyriaus sprendimas: patenkinti protestą
   
      Apeliacinės tarybos sprendimas: atmesti apeliaciją
   
      Ieškinio pagrindai: ieškovė mano, kad ginčijamu sprendimu pažeidžiami Tarybos reglamento (EB) Nr. 207/2009 75 ir 76 straipsniai, nes Apeliacinė taryba neatsižvelgė į laiku šalių pateiktus faktus ir įrodymus, ir kad ginčijamu sprendimu pažeidžiamas Tarybos reglamento (EB) Nr. 207/2009 8 straipsnio 1 dalies b punktas, nes Apeliacinė taryba padarė vertinimo klaidą dėl galimybės supainioti prekių ženklus.